ይህ ተአምር ለሶሃቦቹ የመጀመርያ የኢማናቸው ወሳኝ ፈተና ነበር ፤ ምክንያቱም ሁኔታው ከተለምዶ ተግበር ሊለካ የሚቻል አልነበረም፡፡ ግና ነቢዩ (ሰ ዐ ወ) ይህን አላህ ምልክት ሲያዩ እምነታቸው የበለጠ ተረጋገጠ፡፡  ይህ የመካ - ኢየሩሳሌም ጉዞ እንደው ባጋጣሚ የተከሰተ አይደለም፡፡ይልቁንም ይህ አካባቢ የሁሉም ሃይማኖቶች እምብርት የሆነና የነቢዩ  ሙሃመድ መልክት ከርሳቸው በፊት የነበሩትን የሚያጠቃልል መሆኑን የሚገልፅ ነበር፡፡  ይህ ተአምራዊ ጉዞ ብዙ እውነታዎችን ያመላክተናል፡፡ በመጀመርያ የነቢዩ ሙሃመድ (ሰ ዐ ወ) ያላቸው የላቀ ማዕረግ ሲሆን ይህም ሁሉንም ነቢዮች መርተው ሶላት ማሰገዳችው እና ማንም ፍጡር ጂብሪል እንኳን ያልደረሰበትን ቦታ መድረሳቸው ነው፡፡  ይህ ተአምራዊ ጉዞ የኢየሩሳሌምን ቅዱስ ስፍራነት ሲያረጋግጥልን ይህም ነቢዩ ወደ ሰማይ ያረጉበት የመሬትና የመንግስተ ሰማእት መገናኝ መሆኑን ያስረዳል ፡፡ ስለዚህም የኢየሩሳሌም መስጊዱ ብቻ ሳይሆን የአካባቢዋ ምድር ከመካና መዲና ለጥቆ የሚገኝ ቅዱስ ስፍራ ነው ፡፡  እነደ ነቢዩ (ሰ ዐ ወ) ዘመን ሙስሊሞች በአሁኑ ወቅት ባልተnረጠ ሁኔታ ሁሉም ዓይነት ፈተናዎችን እየተጋፈጡ ይገኛሉ፡፡ ይህን በተመለከተ ወንድሞቼና እህቶቼ ይህን የታሪክ አጋጣሚ በመንተራስ  እውን የሆነውን የኢማን ደረጃችንን መለስ ብለን እንይ! በዚህ እንደ ማይበገረ የባህር ማዕበል የህይውት ፈተና ውስጥ እርግጠኛ ሆኜ የምናገረው የህይወት መድህናችን እና የማይበገር ሃይላችን በአላህና በነቢዩ ሙሃመድ (ሰ ዐ ወ) እምነታችን ነው ፡፡